Diari Oficial de la Generalitat Valenciana


Sumari del DOGV 1844, del 14-08-1992 (1992/825688)

RESOLUCIÓ de 13 de juliol de 1992, de la Direcció General d'Indústria i Energia, per la qual autoritza l'ampliació i modificació de l'estació transformadora anomenada ET San Vicente, en San Vicente del Raspeig (Alacant).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1844

Data del DOGV
:   14-08-1992

Secció del DOGV
:   ALTRES DISPOSICIONS

Número del document
:   1992/825688


Data del document
:   13-07-1992

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIO de 13 de juliol de 1992, de la Direcció General d'Industria i Energía, per la qual autoritza l'ampliació i modificació de l'estació transformadora anomenada ET San Vicente, en San Vicente del Raspeig (Alacant).  
Vist l'expedient incoat pel Servei Territorial d'Indústria i Energia d'Alacant a instància d'Iberdrola II, SA relatiu a l'ampliació i modificació de l'estació transformadora anomenada ET San Vicente, en San Vicente del Raspeig (Alacant).  
Atés que la sol·licitud d'autorització indicada ha seguit la tramitació establerta en el Decret 2617/1966, de 20 d'octubre, sobre autorització d'instal·lacions elèctriques i en el Decret 2619/1966, d'aquesta mateixa data, sobre expropiació forçosa en matèria d'instal·lacions elèctriques.  
Atés que la finalitat que es persegueix és la millora del subministrament d'energia elèctrica en la zona.  
Vist l?informe emés per l?òrgan instructor de l?expedient.  
Aquesta direcció general resol:  
Primer   
Autoritzar Iberdrola II, SA per a l'ampliació i modificació de l?estació transformadora de 20/132/66/20/11 kV en San Vicente del Raspeig (Alacant), les característiques principals de la qual són les següents:  
Sistema de 220 kV  
Substitució de l'autotransformador de 220/138 kV, 105 MVA, amb terciari de 11 kV, 30 MVA, per un altre autotransformador de 225/138 kV + 10%, 150 MVA.  
Se substituiran els embarrats principals, connexions secundàries i material de connexió associat per tal d'adequar-los a les noves condicions d'explotació i se substituiran també les cadenes d'aïlladors en servei per altres constituïdes per elements de vidre.  
Sistema de 132 kV  
Eliminació de l'autotransformador de regulació en càrrega de 138 + 10%, 110,5 MVA, utilitzant aquest mateix circuit per a connectar a l?eixida de 138 kV del nou autotransformador principal.  
Muntatge d'un nou transformador 135 + 10% / 22-11 kV utilitzant una de les cel·les de reserva.  
Es modificarà la topologia del quadre de 132 kV, passant l?esquema a simple barra, i es desmuntaran doncs els seccionadors de by-pass actualment en servei. Per tal de mantenir les condicions de seguretat actuals, es muntaran seccionadors de posada a terra en els seccionadors de línia, ja que aquests elements estaven muntats sobre els seccionadors de by-pass a desmuntar.  
Se substituiran els embarrats principals, connexions secundàries i material de connexió associat per tal d'adequar-los a les noves condicions d'explotació. Així mateix, se substituiran totes les cadenes d'aïlladors per altres constituïdes per elements de vidre.  
En les cel·les corresponents als transformadors 1, 2 i 3, se substitueixen els tres interruptors de p.v.a. per tres nous interruptors de tall baix SF6 de poder de tall adequat a les noves condicions de la xarxa. Aquest canvi implica també el muntatge de nou transformadors d'intensitat associats als nous interruptors. Les modificacions realitzades en aquestes tres cel·les equivalen a la substitució de tres posicions antigues per tres posicions noves.  
Muntatge de divisors capacitius de tensió en les eixides de línia. Actualment la mesura de tensió s'obtenia dels dispositius BPD dels interruptors.  
Substitució dels transformadors de tensió de barres, existents per nous transformadors, degut a l?estat d'envelliment dels actuals.  
Sistema de 66 kV  
El quadre d'intempèrie de 66 kV sofrirà una reforma profunda per tal de modernitzar-lo i adequar-lo a les condicions de la xarxa d'aquest nivell de tensió.  
Bàsicament la reforma projectada suposa substituir les posicions antigues per posicions noves. Les modificacions són:  
- Substitució dels set interruptors per altres de poder de tall adequat a les noves condicions de la xarxa. Així mateix, se substituiran els transformadors d'intensitat associats.  
- Substitució dels seccionadors actuals per nous seccionadors de característiques adequades a les noves condicions d'explotació.  
- Substitució dels embarrats principals, connexions secundàries i material de connexió associat.  
- Canvi de topologia del parc eliminant els seccionadors de by-pass actualment instal·lats.  
- Substitució dels transformadors de tensió de barres i muntatge d'un divisor capacitiu en la L/El Palmeral.  
Sistema de 20 kV  
Instal·lació de 13 cel·les prefabricades d'embarrat senzill, y, muntatge interior, amb la següent disposició: 8 cel·les de línia, una cel·la d'arribada del transformador de- 132/20 kV, una cel·la d'acoblament i remunta de barres, una cel·la de mesura, una cel·la d'alimentació d'un nou transformador de serveis auxiliars de relació 20/0,230-0,138 kV i potència 250 kVA i una cel·la de bateria de condensadors.  
A l?eixida del secundari del transformador de 138/20 kV s'instal·larà una reactància de posada a terra capaç de proporcionar un corrent de falta a terra de 1000 A durant 10 segons. Així mateix, es muntarà en aquest nivell de tensió una bateria de condensadors de 3600 kVAr, alimentada des de la cel·la esmentada anteriorment.  
Sistema d'11 kV  
Les actuals cel·les d'11 kV queden reduïdes a catorze amb les següents destinacions: sis per a eixides de línies, tres d'arribada des dels transformadors de potència, una per a alimentació al transformador de serveis auxiliars, una per a transferència de barres, dues cel·les de mesura i una per a seccionament de barres principals.  
En aquest nivell de tensió s'ha reduït en vuit el nombre de cel·les, i s'han deixat fora de servei els dos compensadors síncrons de 30 MVA cadascun.  
Altres equips  
Es muntarà un nou quadre de control i es muntaran nous bastidors de proteccions que allotjaran els equips de protecció, relés auxiliars i elements de control, medició i comandament d'acord amb els criteris actuals de control i explotació.  
Així mateix, se substituiran els actuals cables de control i serveis auxiliars per cables d'aïllament plàstic adequats a les condicions de la instal·lació.  
Es muntaran també nous quadres de serveis auxiliars de c. a. i c. c., com també un nou equip rectificador-bateria per tal de millorar la fiabilitat en l'alimentació d'aquest servei fonamental.  
Segon  
Aprovar el projecte d'execució, que se sotmetrà a les següents condicions:  
1. Les obres hauran de realitzar-se d'acord amb el projecte presentat.  
2. El termini de posada en marxa serà de 6 mesos comptadors a partir de la notificació d'aquesta resolució.  
3. El titular retrà compte de la terminació de les obres al Servei Territorial d?Indústria i Energia d'Alacant, a efectes de reconeixement definitiu i extensió de l'acta de posada en marxa.  
4. L'Administració deixarà sense efecte aquesta resolució en el moment en què observe l?incompliment de les condicions que s'hi imposen.  
València, 13 de juliol de 1992.   
El Director General:   
Luis Doménech Bernabeu.